ddrg/super_eurlex huggingface dataset:
67.

žiada Komisiu, aby do 31. decembra 2014 zostavila a vytvorila verejnú európsku čiernu listinu daňových rajov; v tejto súvislosti vyzýva príslušné orgány, aby: — pozastavili alebo ukončili platnosť existujúcich dohôd o dvojitom zdanení s tými právnymi systémami, ktoré sa nachádzajú na tejto čiernej listine a aby iniciovali dohody o dvojitom zdanení so štátmi, ktoré prestanú fungovať ako daňové raje; — zakázali prístup k verejnému obstarávaniu tovarov a služieb EÚ pre spoločnosti, ktoré majú sídlo v určených jurisdikciách a zamietli im udelenie štátnej pomoci, — zakázali prístup k štátnej pomoci a pomoci EÚ pre podniky, ktoré aj naďalej vykonávajú operácie, do ktorých zapájajú subjekty patriace do jurisdikcií zapísanými na čiernu listinu, — preskúmali smernice o audite a účtovníctve, aby sa mohlo požadovať samostatné účtovníctvo a audit ziskov a strát každej holdingovej spoločnosti daného právneho subjektu EÚ, ktorý sa nachádza na čiernej listine, — finančným inštitútom a finančným poradcom v EÚ zakázali zakladať a udržiavať dcérske spoločnosti a pobočky v jurisdikciách z čiernej listiny a zvážili odňatie licencií európskym finančným inštitútom a finančným poradcom, ktoré udržiavajú pobočky a naďalej fungujú v takýchto jurisdikciách, — zaviedli osobitný poplatok na všetky transakcie do jurisdikcií na čiernej listine alebo z nich, — zabezpečili zrušenie oslobodenia od dane pri zdroji pre jednotlivcov, ktorí sú v týchto jurisdikciách nerezidentmi na daňové účely,, — preskúmali viacero možností, kedy sa v rámci EÚ neuzná právne postavenie spoločností zriadených v nespolupracujúcich jurisdikciách, — uplatňovali colné prekážky v prípadoch obchodovania s nespolupracujúcimi jurisdikciami, — posilnili dialóg medzi komisiou a Európskou investičnou bankou, aby sa zabezpečilo zadržanie investícií pre projekty, príjemcov a sprostredkovateľov z jurisdikcií na čiernej listine;
16.

opäť vyjadruje poľutovanie, že neschopnosť vyriešiť spor o názve zablokovala cestu krajiny k členstvu v EÚ; súhlasí s Európskou radou, že otázku názvu treba bezodkladne a s konečnou platnosťou vyriešiť na oboch stranách a že Haagske rozhodnutie, ktoré je súčasťou medzinárodného práva, musí vstúpiť do platnosti; rozhodne podporuje úsilie osobitného vyslanca OSN o dosiahnutie spoločne prijateľného riešenia; víta návrh, ktorý predložil komisár zodpovedný za rozširovanie, čo sa týka trojstranného stretnutia medzi Skopje, Aténami a Bruselom; zastáva názor, že táto iniciatíva by mohla oživiť rokovania pod vedením OSN; víta rýchlosť vypracovania memoranda o porozumení a nedávne kontakty so sprostredkovateľom OSN; vyzýva všetky strany, aby využili každú možnosť v záujme úspechu týchto krokov, aby nadviazali konštruktívny dialóg, ktorý by mal vyústiť do nájdenia riešenie, a tak odblokovali terajšiu situáciu; zastáva názor, že vedenie krajiny a Európska únia by mali verejnosti vysvetľovať prínosy riešenia, ak sa nájde ešte pred referendom o tejto otázke;
7.

považuje za dôležité, aby stratégie pre priemyselné oblasti zahŕňali integrované zameranie na možné formy udržateľnej dopravy do týchto oblastí a z nich, a to i pre suroviny, tovar a zamestnancov, ako aj na potrebnú existujúcu alebo plánovanú infraštruktúru, a domnieva sa, že takéto zameranie môže pomôcť znížiť vplyv priemyselných a mestských oblastí na životné prostredie a zabezpečiť, aby sa naplnili potreby spoločenstva spolu so zachovaním prírodných zdrojov a kapitálu a pozitívnym prispením k ľudskému zdraviu;
46.

naliehavo vyzýva orgány Bosny a Hercegoviny, aby zintenzívnili prípravy na pristúpenie Chorvátska k EÚ tak, že svoje príslušné právne predpisy o bezpečnosti potravín zosúladia s acquis EÚ; vyjadruje znepokojenie nad nečinnosťou orgánov Bosny a Hercegoviny, keďže to môže viesť k stratám na jej vývozných trhoch; víta dosiahnutý pokrok a naliehavo žiada príslušné orgány, aby urýchlene vybudovali potrebnú infraštruktúru na budúcich miestach hraničnej kontroly EÚ; víta iniciatívu Komisie týkajúcu sa nájdenia riešenia prostredníctvom trojstranných rokovaní s Chorvátskom a Bosnou a Hercegovinou, pokiaľ ide o posledné zostávajúce otázky správy hraníc, so zreteľom na pristúpenie Chorvátska k EÚ, vrátane dohody Neum/Ploče; vyzýva na ďalšie konštruktívne úsilie v tomto smere, ktoré by umožnilo prípadné vybudovanie ďalších miest hraničnej kontroly; vyslovuje Bosne a Hercegovine uznanie za príspevok k pokroku pri riešení zostávajúcich záležitostí vrátane dokončenia dohody o malom pohraničnom styku, ktorou sa má uľahčiť pohyb občanov v pohraničných oblastiach; považuje za nevyhnutné vyriešiť otázku zachovania existujúceho režimu preukazov totožnosti pri pohybe medzi krajinami aj po júli 2013, aby mohli občania Bosny a Hercegoviny naďalej cestovať do Chorvátska;
10.

poukazuje na dlhodobý negatívny vplyv obmedzovania výdavkov na opatrenia preventívnej starostlivosti v čase krízy; domnieva sa, že preventívne opatrenia, ak sa už musia obmedziť, by sa mali aspoň obnoviť na predošlú úroveň, aby sa tak zachovala kontinuita a nezničila infraštruktúra; zdôrazňuje, že hospodárska a finančná kríza a takzvané úsporné politiky uložené niektorým členským štátom by nemali byť príčinou nedostatočných investícií do služieb národného zdravia, ale že vzhľadom na ich dôležitosť a podstatný význam by sa naopak malo vyvinúť úsilie o konsolidáciu týchto služieb tak, aby napĺňali potreby spoločnosti, a najmä jej najzraniteľnejších skupín;
B.

keďže v EÚ existuje šesť hlavných pobrežných oblastí (Atlantický oceán, Severné more, Baltické more, Čierne more, Stredozemné more a najodľahlejšie regióny), ktoré sa navzájom líšia z hľadiska svojich územných zdrojov a druhu činností, ktoré sa tam vykonávajú;
26.

naliehavo vyzýva Komisiu, aby vykonala štúdiu s cieľom zabezpečiť, aby účtovné štandardy používané finančnými inštitúciami poskytovali skutočne verný a pravdivý prehľad o finančnom zdraví bánk; upozorňuje, že účty sú pre investora hlavným zdrojom informácií na to, aby zistil, či daná spoločnosť má predpoklad nepretržitého pokračovania v činnosti alebo nie; poznamenáva, že audítori môžu schváliť len také účty, ktoré sú verné a pravdivé, bez ohľadu na finančné štandardy používané pri príprave finančných výkazov; vyjadruje presvedčenie, že ak sú si audítori neistí, či má spoločnosť predpoklad nepretržitého pokračovania v činnosti, nemali by schváliť jej účty, a to ani vtedy, ak boli vypracované v súlade s účtovnými štandardmi; poukazuje na to, že by to však malo byť hnacou silou k lepšiemu riadeniu predmetnej spoločnosti; naznačuje, že medzinárodné štandardy finančného výkazníctva nevyhnutne nepodávajú verný a pravdivý prehľad o účtoch, ako ukazujú početné príklady bánk, ktoré zbankrotovali i napriek tomu, že ich účty boli audítormi schválené;
14.

pripomína, že faktory nepriamych zmien využívania pôdy v prípade biopalív a biokvapalín, ako aj záväzné kritériá udržateľnosti na využívanie pevnej a plynnej biomasy by mali byť zahrnuté do smernice o obnoviteľných zdrojoch energie a do smernice o kvalite palív; vyzýva Komisiu, aby navrhla rámcovú smernicu o biomase, ktorá by sa týkala všetkých spôsobov využitia biomasy (energia, palivá, materiály a chemické látky) a zaviedla by hierarchiu biomasy;
4.

poukazuje na to, že mnohé družstvá prejavili ešte väčšiu odolnosť voči kríze než mnohé konvenčné podniky, a to z hľadiska miery zamestnanosti i zatvárania podnikov; poznamenáva, že napriek kríze sa v nových a inovatívnych odvetviach vytvorili družstvá a že to potvrdzuje značné množstvo dôkazov, najmä pokiaľ ide o družstevné banky a družstvá v sektore priemyslu a služieb (zamestnanecké družstvá, sociálne družstvá a družstvá tvorené malými a strednými podnikmi); poukazuje na to, že rozvoj družstiev ako modelu sa prejavil ako schopný reagovať na nové potreby a povzbudzovať tvorbu pracovných miest lepšie než iné modely, a to vďaka vysokej schopnosti družstiev prispôsobiť sa zmene a udržať svoje podniky v prevádzke, aj keď je ohrozená, a to tým, že naďalej plnia svoje poslanie; ďalej zdôrazňuje strategickú úlohu družstiev vytvorených MSP, ktoré dokážu poskytnúť kolektívne riešenia spoločných problémov a umožniť rozvíjať úspory z rozsahu; okrem toho poukazuje na rastúci význam „komunitných družstiev“, ktoré najmä vo vzdialených a znevýhodnených oblastiach umožňujú priamu účasť občanov v záujme naplnenia rôznych potrieb, ako sú zdravotnícke a sociálne služby, služby v oblasti školstva, obchodné služby, komunikácie atď.;
G.

keďže Úrad vysokého komisára OSN pre utečencov varuje pred utečeneckou krízou; keďže počas minulých týždňov prišlo približne 6 000 Nigérijčanov do Nigeru a od 11. do 13. júna 2013 prekročilo hranice s Kamerunom približne 3 000 Nigérijčanov; keďže utečenci takisto prekračujú hranice s Čadom; keďže tieto pohyby zaťažujú už i tak slabé miestne zdroje vody a potravín, a to najmä v Nigeri, ktorý sám trpí neistotou pri zásobovaní potravinami v dôsledku dlhoročného sucha; keďže žiaden zo susedov Nigérie nemá kapacitu prijať veľký počet ľudí, ktorí by sa mohli stať vysídlenými v prípade rozsiahlej humanitárnej katastrofy v nadväznosti na masové násilie;
13.

pripomína záväzok skupiny G20 týkajúci sa štandardizovaných OTC derivátov, s ktorými by sa malo obchodovať na burzách alebo v náležitých prípadoch prostredníctvom elektronických platforiem na obchodovanie a ktoré by sa do konca roka 2012 mali zúčtovávať prostredníctvom centrálnych protistrán; preto naliehavo vyzýva Radu, aby využila zostávajúci čas legislatívneho obdobia na dokončenie práce na revízii MiFID, aby sa návrhy Komisie mohli prijať ešte pred voľbami do Európskeho parlamentu v máji 2014;
7.

trvá na tom, že politické riešenia vzťahujúce sa na obnovu Mali by mali byť sprevádzané jasnou stratégiou trvalo udržateľného hospodárskeho rozvoja, ktorá by riešila problém nezamestnanosti s cieľom zlepšiť život obyvateľov, pričom zdôrazňuje, že obnovenie poskytovania základných služieb, napr. v oblasti zdravotníctva, vzdelávania, zásobovania vodou a v oblasti hygieny, je pre stabilitu krajiny nevyhnutné; je tiež presvedčený, že pre politickú stabilitu, ako aj pre zapojenie spoločnosti do budovania budúcnosti krajiny, sú potrebné inštitucionálne reformy; zdôrazňuje tiež, že treba posilniť demokratické procesy a zodpovednosť v celej krajine ako prostriedky na dosiahnutie lepších výsledkov v oblasti rozvoja;
5.

znova potvrdzuje, že nemôže akceptovať akékoľvek ďalšie medzivládne prvky v súvislosti s HMÚ a že prijme v rámci svojich právomocí všetky potrebné a primerané korky, ak nebudú tieto upozornenia rešpektované; pripomína, že „fiškálna dohoda“ by mala byť najneskôr do piatich rokov zahrnutá do právnych predpisov EÚ, a to na základe vyhodnotenia skúseností s jej vykonávaním, ako sa ustanovuje v článku 16 Zmluvy o stabilite, koordinácii a správe v hospodárskej a menovej únii;
11.

poukazuje na to, že ak sa má zabezpečiť kontinuita otvoreného konania, je potrebné zlepšiť dočasnú a trvalú možnosť uchovania formulárov žiadostí o právnu pomoc, ako je to v prípade formulárov na ostatné konania, najmä na konanie vo veciach s nízkou hodnotou sporu a konanie o platobnom rozkaze, a zabezpečiť okrem iného to, aby boli tieto formuláre zobrazované rovnako vo všetkých jazykoch, a to i na internetovej stránke Európskeho justičného atlasu pre občianske veci a na Európskom portáli elektronickej justície; vyzýva Komisia, aby na tento účel prijala bezodkladné opatrenia;
—

so zreteľom na článok 11 ZFEÚ, v ktorom sa stanovuje, že „požiadavky ochrany životného prostredia musia byť začlenené do vymedzenia a uskutočňovania politík Únie a činností, a to predovšetkým s ohľadom na podporu trvalo udržateľného rozvoja“,
20.

zdôrazňuje význam komplexného a inkluzívneho prístupu k zmiereniu vedeného samotnými Afgancami v Afganistane pre všetkých, ktorí sa vzdali násilia, dodržiavajú ústavu – vrátane jej ustanovení o ľudských právach, najmä tých, ktoré sa týkajú práv žien – a sú ochotní zapojiť do budovania mierového Afganistanu; zdôrazňuje, že mierový proces by mal zahŕňať politickú opozíciu a občiansku spoločnosť vo všeobecnosti a osobitne najmä ženy, a mal by byť čo najinkluzívnejší; žiada o posilnenie úlohy vysokej mierovej rady v tejto oblasti a o to, aby sa viac sústredila na samotný mierový proces;
19.

zdôrazňuje, že na uvoľnenie úplného potenciálu infraštruktúry IT je potrebná globálna interoperabilita a primeraná regulácia, a že tieto prvky IKT by sa mali zapracovať do existujúceho aj vyvíjajúceho sa mediálneho prostredia, a to v spojení so základnými podmienkami nezávislosti, plurality a rozmanitosti;
16.

vyzýva Komisiu, aby spolu s členskými štátmi a medzinárodnými inštitúciami zapojenými do boja proti obchodovaniu s ľuďmi naliehavo vyvinula systém na úrovni EÚ na zber porovnateľných a spoľahlivých údajov na základe odsúhlasených a dôveryhodných ukazovateľov; v záujme zvýšenia viditeľnosti a naliehavosti tohto systému údajov by mohlo byť užitočné zriadiť monitorovacie stredisko pre boj proti obchodovaniu s ľuďmi v rámci už existujúcej webovej stránky EÚ proti obchodovaniu s ľuďmi, do ktorého by všetky inštitúcie EÚ a sedem zainteresovaných agentúr povinne prispievalo svojimi údajmi a MVO a iné inštitúcie by boli vyzvané, aby prispievali tiež;
17.

poukazuje na to, že Parlament už v minulosti žiadal, aby sa pozornosť venovala potrebe jednoduchších, ucelenejších a transparentnejších právnych predpisov o akvakultúre, ktorými by sa odstránili prekážky, ktoré stále bránia rozvinutiu úplného potenciálu odvetvia akvakultúry v EÚ, čo si vyžaduje prijatie jasných a jednoznačných pravidiel na úrovni EÚ aj na úrovni členských štátov, ako aj vypracovanie jasne vymedzených plánov morského hospodárenia zo strany členských štátov, a to v súlade s usmerneniami, ktoré nedávno prijala Všeobecná rybárska komisia pre Stredozemné more (GFCM) (16);
23.

zdôrazňuje, že je dôležité rozvíjať integrované riadenie hraníc, ktoré by malo zabezpečiť jednotnú, bezpečnú a vysokokvalitnú ochranu vonkajších hraníc a zároveň uľahčiť legitímne cestovanie cez vonkajšie hranice a podporiť mobilitu v rámci schengenského priestoru; víta nedávne uvedenie schengenského informačného systému druhej generácie do prevádzky a vyzýva Agentúru na prevádzkové riadenie rozsiahlych informačných systémov v priestore slobody, bezpečnosti a spravodlivosti (eu-LISA), aby zabezpečila kvalitné prevádzkové riadenie nového systému; očakáva, že nový Európsky systém hraničného dozoru (Eurosur) bude plne funkčný do konca roka 2014, a domnieva sa, že bude účinným nástrojom, ktorý prispeje k odhaľovaniu a prevencii cezhraničnej trestnej činnosti a nelegálnej migrácie a boju proti nim, a tiež k ochrane a záchrane životov migrantov; zdôrazňuje, že prípadný vývoj nových IT systémov v oblasti migrácie a riadenia hraníc, napríklad iniciatív „inteligentných hraníc“, by sa mal starostlivo analyzovať, najmä pokiaľ ide o zásady nevyhnutnosti a proporcionality, a tieto systémy by sa mali vyvinúť až po prijatí príslušných právnych nástrojov; osobitne víta nedávno dosiahnutú dohodu o schengenskom hodnotiacom mechanizme a vyzýva Komisiu, aby si splnila svoje nové povinnosti a zabezpečila vysokú úroveň dodržiavania schengenského acquis v celom schengenskom priestore; zdôrazňuje, že opätovné zavedenie kontrol na vnútorných hraniciach by malo byť výnimočným opatrením, ktoré možno použiť iba ako poslednú možnosť, pričom by sa v takejto situácii mali zohľadňovať nielen bezpečnostné otázky, ale tiež vplyv na mobilitu a slobodu pohybu; zdôrazňuje skutočnosť, že migrácia a prekračovanie vonkajších hraníc veľkým počtom osôb z tretích krajín by sa nemalo samo osebe považovať za hrozbu pre verejný poriadok alebo vnútornú bezpečnosť; zdôrazňuje svoju výraznú podporu vstupu Bulharska a Rumunska do schengenského priestoru a vyzýva Radu, aby takisto súhlasila s ich vstupom, lebo to posilní vzájomnú dôveru a solidaritu, ktoré sú nevyhnutným predpokladom dosiahnutia vysokej úrovne bezpečnosti v rámci Európskej únie;
—

so zreteľom na správu, ktorú Komisii predložil inštitút Ismeri Europa, s názvom Analýza Odbornej hodnotiacej siete týkajúca sa výsledkov politiky súdržnosti v rokoch 2007 – 2013 – syntéza vnútroštátnych správ za rok 2011 – obnoviteľné zdroje energie a energetická účinnosť obytných budov (Expert evaluation network delivering policy analysis on the performance of Cohesion policy 2007 – 2013 – Synthesis of national reports 2011 – renewable energy and Energy efficiency of housing),
66.

trvá na tom, že Komisia by mala predložiť stratégiu na odstránenie násilia páchaného na ženách, ako to žiadal Parlament v niekoľkých uzneseniach, a že EÚ by sa mala stať zmluvnou stranou Dohovoru Rady Európy o predchádzaní násiliu na ženách a domácemu násiliu a o boji proti nemu, ktorý by dal silný impulz pre 26 členských štátov, ktoré doteraz nepodpísali a neratifikovali Dohovor;
22.

so znepokojením konštatuje, že chyby v práci orgánov jednotlivých štátov, ktoré zistil Dvor audítorov, môžu byť tiež výsledkom prirodzených nedostatkov a konfliktov záujmov spoločného systému riadenia ako takého (7), keďže na to, aby Komisia udelila audítorským orgánom jednotlivých štátov status modelu jednotného auditu, sa od nich vyžaduje, aby boli efektívne, no zároveň nahlasovaná chybovosť by mala byť nižšia ako 2 %, čo by mohlo tieto orgány podnietiť k tomu, aby nenahlásili všetky nezrovnalosti;
8.

opätovne zdôrazňuje zásadný význam posilnenej flexibility vo VFR 2014 – 2020 s cieľom plného využitia príslušných stropov VFR pre záväzky (960 mld. EUR) a platby (908,4 mld. EUR), ako ich stanovila Európska rada; preto víta, že Rada schválila dva kľúčové návrhy Parlamentu, a to vytvorenie celkovej rezervy výdavkových a viazaných rozpočtových prostriedkov, ktoré umožnia automatický prevod nevyužitých prostriedkov z jedného rozpočtového roka do druhého; považuje za poľutovaniahodné, že obmedzenia, ktoré presadila Rada (z hľadiska času alebo prostriedkov), môžu zabrániť plnému využitiu týchto nástrojov; domnieva sa, že zlepšenie týchto mechanizmov by malo byť neoddeliteľnou súčasťou povolebnej revízie VFR, ktorú Komisia musí navrhnúť;
40.

zastáva názor, že možná budúca dohoda o obchode a investíciách medzi EÚ a USA by mala vplyv aj na odvetvie letectva; domnieva sa preto, že by Komisia mala poskytovať dostatočné informácie na to, aby mohol Európsky parlament podrobne monitorovať nadchádzajúce rokovania;
10.

domnieva sa, že spoločná pozícia by mala byť rozšírená o pravidelne aktualizovaný a verejne prístupný zoznam, ktorý by poskytoval informácie o tom, do akej miery je alebo nie je vývoz do určitých prijímajúcich krajín v súlade s príslušnými ôsmimi kritériami;
2.

rozhodne pripomína, že vypracovanie a prijatie novej ústavy síce spadajú do rozsahu právomocí členských štátov, ale členské štáty a EÚ zodpovedajú za to, aby ústavné procesy a obsahy ústav boli v súlade so záväzkami, ktoré členský štát prevzal vo svojej zmluve o pristúpení k Európskej únii; t. j. so spoločnými hodnotami Únie, charty a EDĽP;
68.

poznamenáva, že táto reforma navyše umožní úradu OLAF uzavrieť administratívne dohody s príslušnými orgánmi tretích krajín a s medzinárodnými organizáciami, čím sa posilní schopnosť úradu bojovať proti podvodom v oblastiach týkajúcich sa rozmeru vonkajšej politiky EÚ; víta stratégiu v oblasti boja proti podvodom (COM(2011)0376) okrem iného v súvislosti so zahrnutím ustanovení pre oblasť boja proti podvodom do výdavkových programov nového viacročného finančného rámca na obdobie 2014 – 2020; so znepokojením však berie na vedomie závery Komisie, že v členských štátoch nie sú k dispozícii dostatočné prostriedky, ktoré by odrádzali od zneužívania rozpočtu EÚ; víta návrh Komisie na riešenie tohto problému a odporúča, aby boli v čo najvyššej možnej miere zapojené tretie krajiny, ktoré sú príjemcami týchto prostriedkov;
13.

zdôrazňuje, že v demokratických a otvorených právnych štátoch majú občania právo dozvedieť sa o závažných porušeniach svojich základných práv a odsúdiť ich, a to vrátane tých, do ktorých je zapojená ich vlastná vláda; zdôrazňuje potrebu postupov, ktoré umožnia informátorom odhaliť závažné porušenia základných práv, a potrebu poskytovať takýmto ľuďom potrebnú ochranu, a to aj na medzinárodnej úrovni; vyjadruje trvalú podporu investigatívnej žurnalistike a slobode médií;
13.

je si vedomý skutočnosti, že agentúry pre vývozné úvery sa spoliehajú na informácie, ktoré im poskytujú ich projektoví partneri; vyjadruje presvedčenie, že pokiaľ agentúry pre vývozné úvery požadujú uplatňovanie štruktúrovaného prístupu k postupom hĺbkovej analýzy, aby tak boli oprávnené získať financie na projekty, projektoví partneri by ocenili, ak by ich mohli uskutočniť oni sami, čím by sa zmiernili dodatočné administratívne náklady agentúr pre vývozné úvery;
34.

vyzýva Komisiu, aby právne zabezpečila integritu lineárnych a nelineárnych služieb v rámci hybridných platforiem a najmä aby zakázala prekrývanie alebo škálovanie týchto služieb poskytovateľmi platforiem alebo tretími stranami v prípade obsahu alebo iných služieb, pokiaľ to výslovne neinicializovali používatelia, a pokiaľ to v prípade obsahu, na ktorý sa nevzťahuje definícia individuálnej komunikácie, neschválil poskytovateľ obsahu; poukazuje na to, že sa musí takisto vylúčiť nedovolené zasahovanie do obsahu či vysielacieho signálu poskytovateľa tretími stranami jeho nepovolené dekódovanie, používanie alebo šírenie;
—

so zreteľom na Všeobecnú dohodu o obchode so službami (GATS), ktorá nadobudla platnosť 1. januára 1995, so zreteľom na svoje uznesenie z 12. marca 2003 o Všeobecnej dohode o obchode so službami (GATS) v rámci WTO vrátane kultúrnej rozmanitosti (5);,
2.

zdôrazňuje, že tieto opatrenia navrhla nórska vláda bez toho, že by to vopred konzultovala s partnermi z EÚ, ako by bolo vhodné v rámci existujúcich pevných dvojstranných vzťahov medzi EÚ a Nórskom;
12.

domnieva sa, že regulačné opatrenia v oblasti kybernetickej bezpečnosti by sa mali zameriavať na riziká a kritickú infraštruktúru, ktorej riadne fungovanie predstavuje dôležitý verejný záujem, a mali by vychádzať z existujúceho úsilia odvetvia zacieleného na trh, aby sa zabezpečila odolnosť siete; podčiarkuje dôležitosť spolupráce na operačnej úrovni s cieľom podporiť efektívnejšiu výmenu informácií o počítačových hrozbách medzi orgánmi verejnej moci a súkromným sektorom, a to na úrovni Únie i na vnútroštátnych úrovniach, ako aj so strategickými partnermi Únie, aby sa zaručila bezpečnosť sietí a informácií vybudovaním vzájomnej dôvery, hodnoty a záväzku a zabezpečila sa výmena odborných znalostí; domnieva sa, že verejno-súkromné partnerstvá by mali byť založené na neutralite siete a technologickej neutralite a mali by sa zameriavať na riešenie problémov, ktoré majú značné dôsledky pre verejnosť; vyzýva Komisiu, aby povzbudila všetkých zainteresovaných účastníkov trhu k tomu, aby boli ostražitejší a vo vyššej miere spolupracovali s cieľom ochrániť ostatných účastníkov od poškodenia ich služieb;
26.

je si vedomý toho, že široké využívanie mikrokogenerácie povedie k problémom v riadení distribučných sietí spojeným s vyrovnávaním dopytu po energii a dodávok energie, a že si to vyžiada inovatívne investície do modernizovanej distribučnej siete a poukazuje na to, aký význam zohrávajú inteligentné technológie pri dosahovaní tohto cieľa; vyzýva členské štáty, aby malým výrobcom energie uľahčovali prístup do energetickej siete a súčasne riešili problém nákladov spojených so sieťou, ktoré vznikajú malým výrobcom energie, a zachovali účinnú správu sietí; vyzýva vnútroštátne regulačné orgány, aby stimulovali inovácie a investície do miestnych distribučných sietí;
8.

víta rozhodnutie hláv štátov ECCAS významne rozšíriť misiu medzinárodných síl v strednej Afrike (FOMAC) a prijať príslušný mandát misie, ktorý prispieva k bezpečnosti v SAR; zároveň vyjadruje obavy, že napriek tomu, že bolo vyslaných 1 300 jednotiek ECCAS do SAR, nepodarilo sa im zabrániť tomu, aby krajina upadla do bezprávia; poukazuje na to, že zhoršujúca sa situácia v SAR by mohla viesť k nestabilite v regióne;